stanford-oval/wikipedia huggingface dataset:
Mehsud

Mehsud on pakistanilainen heimo ja myös sukunimi. Mehsud on Pakistanin heimoalueen Etelä-Waziristanin pääheimoja, jotka jakautuvat edelleen klaaneihin ja sukuihin.
Abdullah Mehsud, pakistanilainen talibanjohtaja, Guantanamon vankileiriltä ensimmäisten joukossa vapautettu taistelija
Asimullah Mehsud, pakistanilainen talibantiedottaja
Baitullah Mehsud, pakistanilainen talibanjohtaja
Hakimullah Mehsud, pakistanilainen talibanjohtaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mehsud”, voi hakea sivunnimihaulla, laajalla sivunnimihaulla tai tekstihaulla.
Martin Gerber

| Martin Gerber |
| --- | --- |

Henkilötiedot
Syntynyt: 3. syyskuuta 1974 (ikä 50) Burgdorf, Sveitsi
Kansalaisuus:   Sveitsi
Jääkiekkoilija
Lempinimi:  Gerbs
Pelipaikka:  maalivahti
Hanska:  vasen
Pituus:  180 cm
Paino:  91 kg
Pelaajaura
Pääsarjaura:  1998–2017
Seurat:  SCL Tigers (NLA)  Färjestads BK (Elitserien) Mighty Ducks of Anaheim (NHL) Carolina Hurricanes (NHL) Ottawa Senators (NHL) Binghamton Senators (AHL) Toronto Maple Leafs (NHL)  HK Atlant (KHL)  Edmonton Oilers (NHL)   Oklahoma City Barons (AHL)   Växjö Lakers (Elitserien) Rögle BK (Elitserien) Kloten Flyers (NLA)
NHL-varaus:  232. varaus, 2001 Mighty Ducks of Anaheim
Aiheesta muualla
www.martin-gerber.com
| Stanley Cup  |
| --- | --- | --- |
|  | Carolina Hurricanes | 2006  |
| Mitalit | Mitalit | Mitalit |  |
| --- | --- | --- | --- |
|  Martin Gerber MM-kisojen 2013 loppuottelussa |  Martin Gerber MM-kisojen 2013 loppuottelussa |  Martin Gerber MM-kisojen 2013 loppuottelussa |  |
Maa:   Sveitsi
Miesten jääkiekko
| MM-kilpailut  | MM-kilpailut  | MM-kilpailut  |  |
|  Hopeaa | Ruotsi & Suomi 2013 | jääkiekko |  |
Martin Gerber (s. 3. syyskuuta 1974 Burgdorf, Sveitsi) on sveitsiläinen jääkiekkomaalivahti, joka pelasi ammattilaisena vuosina 1998–2017. Hän pelasi urallaan pääasiassa NHL-liigassa sekä Sveitsin ja Ruotsin pääsarjoissa. Gerber on voittanut Stanley Cupin sekä Ruotsin ja Sveitsin mestaruuden.
Ura

Kolmen Sveitsin-liigakauden jälkeen Mighty Ducks of Anaheim varasi Gerberin NHL:ään vuonna 2001. Hänen varausnumeronsa oli 232. Kauden 2001–2002 Gerber pelasi Ruotsissa, Färjestadin joukkueessa. Gerber pelasi ensimmäisen NHL-ottelunsa kaudella 2002–2003. Tuolla kaudella hän pelasi 22 ottelussa. Seuraavalla kaudella vastuu kasvoi ja hän pelasi 32 ottelussa.
NHL:n työsulun aikana kaudella 2004–2005 Gerber pelasi vanhoissa seuroissaan Langnaussa sekä Färjestadissa. Kaudeksi 2005–2006 Anaheim kauppasi hänet Carolina Hurricanesiin, jossa Gerber pääsi ykkösvahdiksi. Gerber putosi kuitenkin loppukauden aikana kakkosmaalivahdiksi, kun nuori Cam Ward syrjäytti hänet hienoilla otteillaan. Kausi 2005–2006 päättyi lopulta Stanley Cup -mestaruuteen Carolinalla ja Gerberillä.
Kesällä 2006 Ottawa teki kolmen vuoden sopimuksen Gerberin kanssa ja hankki hänet korvaamaan Dominik Hašekia, joka ei saanut joukkueeseen jatkosopimusta. Ottawasta Gerber siirtyi maaliskuussa 2009 siirtolistan kautta Torontoon. Kaudella 2009–2010 Gerber pelasi KHL-liigassa HK Atlantin joukkueessa. Gerber loukkaantui erittäin vakavasti KHL-liigan ottelussa, jossa hän loukkasi kaulanikamansa vastustajan pelaajan törmättyään häneen. Huonolla onnella halvaantuminen olisi ollut todella lähellä.[lähde? ] Gerber oli loukkaantuneena usean kuukauden. Kaudella 2010–2011 hän palasi takaisin pelaamaan ja teki vuoden mittaisen sopimuksen NHL-joukkue Edmonton Oilersin kanssa.
Oilersissa Gerber pelasi vain kolme ottelua ja edusti pääosan kautta farmijoukkue Oklahoma City Baronsia. Kauden jälkeen hän palasi Ruotsiin, kun hän teki sopimuksen Växjö Lakersin kanssa. Gerber torjui hyvin sarjanousijan maalilla ja päästi 2,18 osumaa ottelua kohden. Seuraavaksi kaudeksi hän siirtyi sarjaan nousseeseen Rögle BK:hon.
Gerber palasi Sveitsiin kaudella 2013–2014. Hän edusti Kloten Flyersia neljä kautta, kunnes lopetti uransa keväällä 2017.
Maajoukkueura

Gerber oli vuoden 2002 olympialaisissa edustamassa Sveitsiä, ja hänellä oli turnauksen paras torjuntaprosentti. Hän pelasi myös 2013 Ruotsin MM-kisoissa Sveitsin joukkueessa, joka yllätti voittamalla hopeaa ja häviämällä vain yhden ottelun turnauksessa.
Martin Galway

Martin Galway vuonna 1987.
Martin Galway (s. 3. tammikuuta 1966) on brittiläinen pelimusiikin säveltäjä ja yksi tunnetuimmista Commodore 64:n SID-musiikin säveltäjistä.
Rob Hubbardin ohella Martin Galwayta pidetään ensimmäisenä, joka teki huolellisia sävellyksiä pelimusiikin alalla. Molempien ensimmäiset tunnetummat kappaleet ovat peräisin vuodelta 1985. Galwayn ehkä kuuluisimmat sävellykset ovat peleistä Comic Bakery ja Rambo II. Comic Bakeryn musiikki on chiptune-genren arkkityyppi. Rambo II:n musiikki alkaa morse-koodituksella (jossa kerrotaan pelin tekijöiden nimet) ja jatkuu alati muuttuvana teemana. Pelialan yhtiöistä Oceanista tuli Galwayn tärkein työnantaja ja hän laati heille esimerkiksi latausmusiikit (versiot 1 ja 2), joita käytettiin eri pelien aikana. Ennen Commodore 64:lle siirtymistä Galway oli tehnyt musiikkia BBC Micron peleihin.
Galway oli tiettävästi ensimmäinen, joka käytti digitoituja ääniä Commodore 64:lle tehdyssä pelissä. Tämä tapahtui vuonna 1987, kun Galway laati latausmusiikkia Arkanoidiin. Pelissä Kong Strikes Back (1985) hän käytti ns. arpeggio-efektiä tiettävästi ensimmäisenä (soinnun toteuttaminen yhdellä kanavalla soittamalla soinnun ääniä erittäin nopeina murtosointuina, jossa äänet eivät oikeasti soi samanaikaisesti, vaikka korva kuuleekin näin).
Tunnetuimpia kappaleita

Arkanoid (latausmusiikki, 1987)
Combat School (1987)
Comic Bakery (1986)
Game Over (1987)
Green Beret (1986)
Ocean Loader version 1 & 2 (1985)
Parallax (1986)
Rambo II (1986)
Terra Cresta (1986)
Wizball (1987)
Aiheesta muualla

Martin Galwayn haastattelu (englanniksi)
Martin Galway VGMdb-sivustolla (englanniksi)
Mehriban Əliyeva

| Mehriban Əliyeva |
| --- | --- |

Azerbaidžanin varapresidentti
 21. helmikuuta 2017–  
Presidentti:  İlham Əliyev
Edeltäjä:  virka perustettu
Kansanedustaja
 2005–2017  
Henkilötiedot
Syntynyt: 26. elokuuta 1964 (ikä 60)  Baku, Azerbaidžanin SNT
Kansalaisuus:   azerbaidžanilainen
Puoliso:  İlham Əliyev
Tiedot
Puolue:  Uusi Azerbaidžan
 Nimikirjoitus
Aiheesta muualla
mehriban-aliyeva.az
Mehriban Arif qızı Əliyeva (os. Paşayeva; s. 26. elokuuta 1964) on Azerbaidžanin varapresidentti, Azerbaidžanin presidentin İlham Əliyevin vaimo ja Uusi Azerbaidžan -puolueen varapuheenjohtaja.
Əliyeva syntyi Azerbaidžanin pääkaupungissa Bakussa. Hän opiskeli lääketiedettä Bakussa ja Moskovassa ja työskenteli Moskovassa lääkärinä ja tutkijana. Vuonna 2005 hän väitteli filosofian tohtoriksi. Vuosina 2005, 2010 ja 2015 hänet valittiin Azerbaidžanin kansalliskokoukseen. Vuodesta 2013 lähtien hän on toiminut Uusi Azerbaidžan -puolueen varapuheenjohtajana. Vuonna 2017 hänet nimitettiin Azerbaidžanin ensimmäiseksi varapresidentiksi, minkä myötä hän menetti paikkansa kansalliskokouksessa.
Martin Gore

| Martin Gore |
| --- | --- |
 Martin Gore esiintymässä 26. huhtikuuta 2013.
Henkilötiedot
Syntynyt: 23. heinäkuuta 1961 (ikä 63)
Muusikko
Taiteilijanimi:  Mart 
Laulukielet:  englanti
Tyylilajit:  alternative dance synthpop uusi aalto vaihtoehtorock
Soittimet:  kitara laulu syntetisaattori sampleri bassokitara piano melodika
Yhtyeet:  Depeche Mode VCMG
Levy-yhtiöt:  Mute Sire Reprise
Aiheesta muualla
Kotisivut
  [ Muokkaa Wikidatassa ] [ ohje ]  
Martin Lee Gore (s. 23. heinäkuuta 1961, Englanti) on yksi Depeche Moden kolmesta alkuperäisjäsenestä.
Depeche Mode oli aloittaessaan vahvasti Vince Clarken yhtye, mutta Clarken jättäessä yhtyeen vuonna 1981 Gore otti kappaleiden kirjoitusvastuun kokonaan itselleen.
Muutamaa Alan Wilderin kirjoittamaa kappaletta – ja ”Route 66” -coveria – lukuun ottamatta Depeche Moden tuotanto vuodesta 1982 eteenpäin on ollut yksin Goren käsialaa aina vuoden 2005 Playing the Angel -albumiin asti, jossa kolmella kappaleella on tekijäksi mainittu myös yhtyeen laulaja Dave Gahan.
Gore on myös julkaissut kaksi sooloalbumia, joilla hän esittää omia tulkintojaan muiden artistien kappaleista.
Diskografia > Sooloartistina

Counterfeit e.p. (1989)
Counterfeit² (2003)
MG (2015)
Aiheesta muualla

Kuvia tai muita tiedostoja aiheesta Martin Gore Wikimedia Commonsissa
Mehsanan piirikunta

Mehsanan piirikunta (gudžaratiksi મહેસાણા જિલ્લો, Mahesāṇā jillo, hindiksi महेसाना जिला, Mahesānā jilā) on yksi Intian Gujaratin osavaltion 33 piirikunnasta. Piirikunta rajautuu pohjoisesta Patanin ja Banaskanthan piirikuntiin, idästä Sabarkanthan piirikuntaan ja etelästä Surendranagarin, Ahmedabadin ja Gandhinagarin piirikuntiin.
Piirikunnassa oli vuoden 2011 väestönlaskennassa 2 035 064 asukasta.
Girl’s Day

| Girl’s Day |
| --- | --- |
 Girl’s Day vuonna 2014.   Vasemmalta oikealle: Hyeri, Sojin, Yura ja Minah.
Tiedot
Toiminnassa:  2010–2017
Tyylilaji:  K-pop
Kotipaikka:   Soul, Korean tasavalta
Laulukieli:  korea, japani
Jäsenet:  Sojin   Yura   Minah   Hyeri  
Entiset jäsenet:  Jihae   Jisun   Jiin  
Levy-yhtiö:  Dream T Entertainment (Etelä-Korea)   Kiss (Japani)  
Aiheesta muualla
Kotisivut
Infobox OKNimi-testi OK: 
Girl’s Day (kor. 걸스데이) oli nelihenkinen eteläkorealainen tyttöyhtye, jonka levy-yhtiönä toimi Dream T Entertainment. Yhtye debytoi vuonna 2010 ja sen jäsenet olivat Sojin, Yura, Minah ja Hyeri. Heidän faniklubistaan käytetään nimitystä "Daisy".
Vuonna 2019 jäsenet päättivät olla uusimatta sopimuksiaan levy-yhtiönsä kanssa.
Jäsenet > Nykyiset

Sojin (oikealta nimeltään Park So-jin, kor. 박소진)
Yura (oikealta nimeltään Kim Ah-young, kor. 김아영)
Minah (oikealta nimeltään Bang Min-ah, kor. 방민아)
Hyeri (oikealta nimeltään Lee Hye-ri, kor. 이혜리)
Jäsenet > Entiset

Jiin (oikealta nimeltään Lee Ji-in, kor. 이지인) jätti yhtyeen syyskuussa 2010 pyrkiäkseen näyttelijäksi. Vuonna 2014, hän liittyi yhtyeeseen nimeltä Bebop.
Jisun (oikealta nimeltään Hwang Ji-sun, kor. 황지선) jätti ryhmän syyskuussa 2010 opiskellakseen musiikkia. Vuonna 2011, hän vaihtoi artistinimensä JN:ksi ja liittyi yhtyeeseen nimeltä New.F.O.
Jihae (oikealta nimeltään Woo Ji-hae, kor. 우지해) jätti ryhmän lokakuussa 2012 jatkaakseen opintojaan sekä muiden henkilökohtaisten syiden takia.
Julkaisut > Albumit

Expectation (2013)
Love (2015)
Julkaisut > EP:t

Girl's Day Party #1 (2010)
Everyday (2011)
Everyday II (2012)
Girl's Day Everyday #3 (2014)
Girl's Day Everyday #4 (2014)
I Miss You (2014)
Girl's Day Everyday #5 (2017)
Aiheesta muualla

Kansainvälinen fanisivusto[vanhentunut linkki] (englanniksi)
Girl’s Dayn Youtube-kanava
Girl’s Dayn Facebook-sivusto
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Girl's Day
Käännös suomeksi
Mayaguana

Mayaguana
| --- | --- |
Sijainti:  Mayaguana Bahama
Merialue:  Atlantti
Korkein kohta:  40 m
Pinta-ala:  285 km²
| --- | --- |
Asukasluku:  277
Suurin kaupunki:  Abraham’s Bay
Asutuskeskukset:  Betsy Bay, Pirate's Well
muokkaa - muokkaa wikitekstiä - muokkaa Wikidataa
Mayaguana on Bahaman itäisin saari ja alue. Sen suurin asutuskeskus on Abraham's Bay etelärannikolla. Muita asutuskeskuksia ovat Betsy Bay idässä ja Pirate's Well pohjoisessa. Vuoden 2010 väestönlaskennan mukaan Mayaguanalla oli 277 asukasta.
Mary Wigman

Wigman vasemmalla.
Mary Wigman (s. Karoline Sophie Marie Wiegmann; 13. marraskuuta 1886 Hannover – 18. syyskuuta 1973 Berliini) oli saksalainen tanssija ja koreografi. Häntä pidetään yhtenä modernin tanssin perustajista. Hän tutustui eurytmiaan 1911. Se sai hänet ajattelemaan tanssia elämää ilmaisevana taidemuotona. Hän kuitenkin koki, että eurytmian perustajan Émile Jaques-Dalcrozen opetuksessa tanssi oli toissijaista musiikin rinnalla. Wigmanista tuli Rudolf von Labanin oppilas ja assistentti.
Wigman kehitti omia teorioitaan liikkeestä, ja käytti usein tanssia joko täysin ilman säestystä tai vain lyömäsoitinten säestämänä. Hän esiintyi tanssijana ensimmäisen kerran 1914, mutta pääosan urastaan tanssija-koreografina hän teki ensimmäisen maailmansodan jälkeen. Hänellä oli vuosien varrella tuhansia oppilaita. Wigmanin suomalaisiin oppilaisiin lukeutui muun muassa Helvi Salminen.
Aiheesta muualla

Wikimedia Commonsissa on kuvia tai muita tiedostoja aiheesta .
Mary Wigman Hexentantz MoMA
Mary Washingtonin yliopisto

| Mary Washingtonin yliopisto> University of Mary Washington |
| --- | --- |

Motto:  Pro Deo Domo Patria
Perustettu:  1908
Tyyppi:  julkinen
Kansleri:  Richard V. Hurley
Henkilökunta:  206
Opiskelijoita:  4 170
Sijainti:  Fredericksburg, Virginia   Yhdysvallat
Yhteistyö:  American Association of State Colleges and Universities
Mary Washingtonin yliopisto on Fredericksburgissa Virginian osavaltiossa Yhdysvalloissa toimiva yliopisto, joka valittiin U.S. News & World Reportin selvityksessä vuonna 2015 neljänneksi parhaaksi etelävaltioiden julkisten yliopistojen sarjassa.
Opiskelijoista 25 % tulee Virginian ulkopuolelta. Yli puolet sai tarveperusteista opintotukea, lainaa tai stipendejä.
Aiheesta muualla

Kuvia tai muita tiedostoja aiheesta Mary Washingtonin yliopisto Wikimedia Commonsissa
Mary Wayte

Mary Wayte vuonna 1984.
Mary Alice Wayte (s. 25. maaliskuuta 1965) on entinen yhdysvaltalainen uimari. Hän voitti kultaa 200 metrin vapaauinnista ja 4 × 100 metrin vapaauintiviestistä vuoden 1984 kesäolympialaisissa Los Angelesissa. Olympiahopeaa ja -pronssia hän sai vielä vuonna 1988 Soulissa 4 × 100 metrin seka- ja vapaauintiviesteistä.
Wayte otettiin International Swimming Hall of Fameen vuonna 2000.
Aiheesta muualla

Tietoa ja tilastoja (Arkistoitu – Internet Archive) (englanniksi)
Naisten 200 metrin vapaauinnin olympiavoittajat
Max Jean

| Max Jean> Henkilötiedot |
| --- | --- |
Kansalaisuus:   Ranska
Formula 1 -ura
Aktiivivuodet:  1971
Talli(t):  Frank Williams Racing Cars
Kilpailuja:  1
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Ranskan Grand Prix 1971
Viimeinen kilpailu:  Ranskan Grand Prix 1971
Max Jean (s. 27. heinäkuuta 1943 Marseille) on ranskalainen kilpa-autoilija, joka osallistui Formula 1 -sarjaan. Hän osallistui vain yhteen osakilpailuun ajaen March-autoa Frank Williams Racing Cars -tallissa eikä saavuttanut yhtään MM-pistettä.
Ennen F1-sarjaan saapumista hän oli Ranskan Formula Ford -sarjan mestari vuodelta 1968 ja ajoi jonkin verran F3- ja F2-kilpailuja. Tähän sisältyi muutama kilpailu Ron Dennikselle. Hänen nimensä kirjattiin kerran virheellisesti muodossa ”Jean Max”, ja hänet tunnettiin satunnaisesti tällä nimellä.
Formula 1 -tulokset

| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1971 | Frank Williams Racing Cars | March 701 | Ford CosworthDFV3.0 V8 | RSA | ESP | MON | NED | FRA NC | GBR | GER | AUT | ITA | CAN | USA | - | 0 |
Melina Marras

| Melina Marras> Karoliina Heinola |
| --- | --- |

Henkilötiedot
Syntynyt: 9. heinäkuuta 1989 (ikä 35) Jyväskylä
Kirjailija
Tyylilajit:  kauhu
Aiheesta muualla
Löydä lisää kirjailijoitaKirjallisuuden teemasivulta
Melina Marras (oik. Melina Karoliina Heinola, s. 9. heinäkuuta 1989 Jyväskylä), on suomalainen kauhukirjailija. 
Marras on hänen kirjailijanimensä ja hänen esikoisteoksensa Hitonhauta ja muita puolielävien kohtaloita -novellikokoelma julkaistiin nimellä Karoliina Heinola (2019, Kustannus Aarni), kirja oli Tähtifantasia-ehdokkaana 2020.
Marras opiskelee yleistä kirjallisuustiedettä Helsingin yliopistossa ja hän käyttää suomalaisen kansanperinteen kauhuaineksia. Marras kirjoittaa kritiikkejä kirjoista ja elokuvista lehtiin kuten Tähtivaeltaja ja H.P. Lovecraft -seuran Kuiskaus Pimeässä. Esikoisen jälkeen häneltä on ilmestynyt novelli Menneen maailman nälkäiset Nysalor-kustannuksen julkaisemassa Kilkinkuoret ja muita äyriäiskauhukertomuksia -antologiassa 2022, ja novelli oli Atorox-palkintoehdokkaana 2023. Marras on myös kirjoittanut Lohjansaareen sijoittuvan kauhuromaanin nimeltä Para, joka aloittaa Yösydän-trilogian. Paran julkaisi Nysalor-kustannus huhtikuussa 2024.
Martin Ennals -palkinto ihmisoikeuksien puolustajille

Palkinnon logo.
Martin Ennals -palkinto ihmisoikeuksien puolustajille (engl. The Martin Ennals Award for Human Rights Defenders) on vuodesta 1993 jaettu ihmisoikeuspalkinto. Se jaetaan henkilölle, joka on valveutunut ihmisoikeuksien puolustaja.
Palkinnon summa on 20 000 Sveitsin frangia. Palkinnonjakotilaisuus on Genevessä, ja Geneven kaupunki on näyttävässä roolissa. 
Palkinto on nimetty Amnesty Internationalin entisen pääsihteerin Martin Ennalsin mukaan.
Palkinnon saajat

| Vuosi | Palkinnon saaja(t) | Maa |
| --- | --- | --- |
| 1994 | Harry Wu |  Kiina |
| 1995 | Asma Jahangir |  Pakistan |
| 1996 | Clement Nwankwo |  Nigeria |
| 1997 | Samuel Ruiz |  Meksiko |
| 1998 | Eyad El-Sarraj |  Palestiinalaishallinto |
| 1999 | Natasha Kandic |  Jugoslavia |
| 2000 | Immaculée Birhaheka |  Kongon demokraattinen tasavalta |
| 2001 | Peace Brigades International |  Kolumbia |
| 2002 | Jacqueline Moudeina |  Tšad |
| 2003 | Alirio Uribe Muñoz |  Kolumbia |
| 2004 | Lidija Jusupova |  Venäjä |
| 2005 | Aktham Naisse |  Syyria |
| 2006 | Akbar Ganji |  Iran |
| 2006 | Arnold Tsunga |  Zimbabwe |
| 2007 | Rajan Hoole |  Sri Lanka |
| 2007 | Kopalasingham Sritharan |  Sri Lanka |
| 2007 | Pierre Claver Mbonimpa |  Burundi |
| 2008 | Mutabar Tadjibaeva |  Uzbekistan |
| 2009 | Emad Baghi |  Iran |
| 2010 | Muhannad Al-Hassani |  Syyria |
| 2011 | Kasha Jacqueline Nabagesera |  Uganda |
| 2012 | Luon Sorvath |  Kambodža |
| 2013 | Joint Mobile Group |  Venäjä |
| 2014 | Alejandra Ancheita |  Meksiko |
| 2015 | Ahmed Mansoor |  Yhdistyneet arabiemiraatit |
| 2016 | Ilham Tohti |  Kiina |
| 2017 | Mohamed Zaree |  Egypti |
| 2019 | Abdul Aziz Muhamat |  Sudan |
| 2020 | Huda Al-Sarari |  Jemen |
| 2021 | Yu Wensheng |  Kiina |
| 2022 | Abdulhadi al-Khawaja |  Bahrain |
| 2022 | Phạm Đoan Trang |  Vietnam |
| 2022 | Daouda Diallo |  Burkina Faso |
Merete Riisager

| Merete Riisager |
| --- | --- |
 Riisager vuonna 2015.
Tanskan opetusministeri
 Lars Løkke Rasmussenin III hallitus 28. marraskuuta 2016 – 27. kesäkuuta 2019  
Edeltäjä:  Ellen Trane Nørby
Seuraaja:  Fyns Storkreds
Kansankäräjäedustaja
 2011–2019  
Henkilötiedot
Koko nimi:  Merete Riisager Andersen
Syntynyt: 1. maaliskuuta 1976 (ikä 48) Aarhus, Tanska
Tiedot
Puolue:  Liberaali allianssi (2010–)
Muut puolueet:  Radikaali Venstre (2006–2010)
Koulutus:  Kööpenhaminan yliopisto
Aiheesta muualla
mereteriisager.blogspot.dk
Merete Riisager Andersen (s. 1. maaliskuuta 1976 Aarhus) on tanskalainen Liberaalin allianssin poliitikko. Hän on istunut kansankäräjillä vuosina 2011–2019 ja toiminut Tanskan opetusministerinä vuosina 2016–2019. Aiemmin hän kuului Radikaali Venstre -puolueeseen.
Aiheesta muualla

Merete Riisager Tanskan kansankäräjien verkkosivuilla (tanskaksi)
Kuvia tai muita tiedostoja aiheesta Merete Riisager Wikimedia Commonsissa
Melih Cevdet Anday

| Melih Cevdet Anday |
| --- | --- |
 Melih Cevdet Andayn muistopatsas Muğlan maakunnassa Örenin kylässä.
Henkilötiedot
Syntynyt: 1915 Konstantinopoli, Osmanien valtakunta
Kuollut: 2002 (86–87 vuotta)
Ammatti:  kirjailija
Kirjailija
Salanimi: Murat Tek
Tuotannon kieli: turkki
Aiheesta muualla
Löydä lisää kirjailijoitaKirjallisuuden teemasivulta
Melih Cevdet Anday, kirjailijanimi Murat Tek, (1915 Konstantinopoli, Osmanien valtakunta – 2002) oli turkkilainen kirjailija, toimittaja, kirjastonhoitaja ja Istanbulin konservatorion opettaja. Hän oli Garip-liikkeen perustajia ja sitä kautta Turkin kirjallisen modernismin uranuurtajia.
Mehringplatz

Mehringplatzia etelästä nähtynä, keskellä Friedenssäule-pylväs.
Mehringplatz vuonna 1900.
Mehringplatz on pyöreä aukio Berliinin keskustassa Friedrichstrassen eteläpäässä, Kreuzbergin kaupunginosassa, aivan Landwehrkanalin pohjoispuolella. Se muodostaa Friedrichstadtin alueen eteläkärjen. Suoraan aukion eteläpuolella sijaitsi aikanaan Hallesches Tor -kaupunginportti.
Aukio rakennettiin vuonna 1734, ja se tunnettiin alkuaan nimellä Rondell, Rondel tai Rondeel. Se oli alkujaan yksi kolmesta Friedrichstadtin laajennuksen yhteydessä 1700-luvun alussa kaupungin reunoille rakennetusta geometrisesta aukiosta; kaksi muuta ovat nelikulmion muotoinen Pariser Platz ja kahdeksankulmainen Leipziger Platz. Rondell-aukio oli 1800-luvun alkuun saakka Berliinin rakennetun kaupunkialueen eteläinen päätepiste. Se nimettiin vuonna 1815 Belle-Alliance-Platziksi. Nimi viittasi Waterloon taisteluun, sillä marsalkka Blücher oli ehdottanut kyseisen taistelun nimeämistä taistelupaikan lähellä sijainneen Belle Alliance -nimisen majatalon mukaan, jossa oli ollut Napoleonin päämaja taistelun aikana. Vuonna 1946 nimi muutettiin Franz-Mehring-Platziksi ja vuotta myöhemmin nykyiseen muotoonsa. Se viittaa toimittaja ja poliitikko Franz Mehringiin. Aukio muodosti aikanaan juhlavan päätteen keskustan läpi kulkevalle Friedrichstrasselle, mutta aukiota ympäröineet rakennukset tuhoutuivat toisessa maailmansodassa. Niiden tilalle rakennettiin 1960- ja 1970-luvuilla tavallisia asuinkerrostaloja.
Mehringplatzin keskellä on Friedenssäule (”Rauhanpylväs”) -niminen muistomerkki, joka pystytettiin vuonna 1843. Sen suunnitteli arkkitehti Christian Gottlieb Cantian ja pylvään huipulla olevan voitonjumalatar Viktorian patsaan veisti kuvanveistäjä Christian Daniel Rauch. Pylväs on noin 19 metriä korkea.
Aiheesta muualla

Kuvia tai muita tiedostoja aiheesta Mehringplatz Wikimedia Commonsissa
Marttilan kunnankirjasto

| Marttilan kunnankirjasto |
| --- | --- |
Sijainti:  Härkätie 723 21490 Marttila
Koordinaatit:  60.58490°N, 22.88975°E
Tyyppi:  kunnankirjasto
Kokoelman koko:   35 356 (2020)
Lainauksia vuodessa:   31 505  (2020)
Asiakkaita:  lainaajia  664 (2020)
Budjetti:   133 922  euroa (2020)
Työntekijöitä:   1,35 (2020)
Kotisivut
Marttilan kunnankirjasto on varsinaissuomalaisessa Marttilan kunnassa sijaitseva yleinen kirjasto. Se on auki arkipäivisin ja viikonloppuisin suljettu.
Marttilan kirjasto kuuluu Loimaan seutukunnan kunnankirjastojen muodostamaan Loisto-kirjastokimppaan. Tämä tuo marttilalaisten käyttöön yksittäisen kunnankirjaston omaa tarjontaa laajemman aineiston. Kirjoja ja muuta aineistoa voi lainata ja palauttaa missä tahansa kirjastoverkon kirjastossa.
Kirjastonhoitajana toimii Taina-Jurttila Nurminen ja kirjastovirkailijana Satu Juntunen.
Historiaa

Marttilan kirjasto toimi aiemmin samalla kiinteistöllä sijaitsevassa rakennuksessa, joka keväällä 2014 nimettiin Huvilaksi ja josta tehtiin nuorisotalo.
Melikertes

Melikerteen temppeli Korintissa.
Melikertes (m.kreik. Μελικέρτης, Melikertēs; lat. Melicertes) oli kreikkalaisessa mytologiassa Boiotian prinssin Athamaan ja Kadmoksen tyttären Inon poika, joka myöhemmin tunnettiin nimellä Palaimon (m.kreik. Παλαίμων, Palaimōn, lat. Palaemon).
Melikerteen äiti Ino kasvatti huolehti sisarensa Semelen pojasta Dionysoksesta tämän lapsuudessa. Koska Dionysos oli Zeuksen lemmenleikkien hedelmä, tämän puoliso Hera teki mustasukkaisuuden vallassa kaikkensa tuhotakseen pojan. Niin Hera löi Athamasia mielenvikaisuudella, jolloin tämä hulluuden puuskassa teurasti oinaaksi luulemansa poikansa Learkhoksen ja alkoi raivoisasti ajaa takaa myös Inoa. Paetakseen häntä Ino heittäytyi mereen Melikerteksen kanssa. Molempia palvottiin myöhemmin merenkulun jumalina, Inoa Leukotheana ja Melikertestä Palaimonina.
Toisessa versiossa myös Inoon iski hulluus, jolloin hän tappoi Melikerteksen keittämällä tämän padassa kiehuvassa vedessä. Tämän jälkeen hän hyppäsi mereen pata mukanaan. Myötätuntoinen Zeus – tai Poseidon Afroditen pyynnöstä – ei kuitenkaan halunnut tämän kuolevan, jolloin hän muutti tämän ja Melikerteen Leukotheaksi ja Palaimoniksi.
Sisyfos löysi delfiinin Korintin kannaksen rannikolle tuoman Melikerteen maallisen ruumiin, jolloin hän hautasi tämän ja perusti tämän kunniaksi Isthmian kisat, jotka pidettiin joka viiden vuosi.